Diari Oficial de la Generalitat Valenciana


Sumari del DOGV 2551, del 14-07-1995 (1995/835462)

RESOLUCIÓ de 16 de maig de 1995, del secretari general de la Conselleria de Cultura, per la qual es resol inscriure en el Registre de Fundacions Culturals de la Comunitat Valenciana la Fundació Portal de la Moreria.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2551

Data del DOGV
:   14-07-1995

Secció del DOGV
:   ALTRES DISPOSICIONS

Número del document
:   1995/835462


Data del document
:   16-05-1995

Organisme emissor
:   Conselleria de Cultura

Tipus de document
:   Resolució

RESOLUCIó de 16 de maig de 1995, del secretari general de la Conselleria de Cultura, per la qual es resol inscriure en el Registre de Fundacions Culturals de la Comunitat Valenciana la Fundació Portal de la Moreria.   
Vist l'expedient iniciat a instància del Sr. Enrique Das Cabedo, com a mandatari verbal de la Fundació Portal de la Moreria, en sol·licitud d'inscripció de la fundació, d'acord amb els següents fets.  
Fets  
Primer  
El Sr. Tomás Brández Rullas, el Sr. Vicente Gimeno Martínez, el Sr. Carlos Constancio Martínez Escamilla, el Sr. Isidoro Gorgonio Pons, el Sr. Juan Oliver Chirivella, el Sr. Vicent Broseta Fran, i la Sra. Inmaculada Gorgonio Rollano, compareixen l'1 de febrer de 1995, davant el notari de València, Sr. Fernando Corbí Coloma, i manifesten la seua voluntat de constituir en aquest acte la Fundació Cultural denominada Portal de la Moreria, i s'atorga la corresponent escriptura pública amb el número 406 de protocol.  
Segon  
El fi de la fundació és, d'acord amb l'article 5 dels estatuts, la promoció, el desenvolupament i foment de tota classe d'estudis, activitats i investigacions sobre temes socials, polítics i culturals, i en especial, la formació per a un millor coneixement del territori, la història, l'idioma i la cultura, les arts, l'artesania, la gastronomia i totes altres peculiaritats genuïnes i diferencials de la Comunitat Valenciana, orientades especialment al desenvolupament de la seua activitat turística.  
Per al compliment d'aquests fins, i d'acord amb els programes concrets que en cada cas aprove el patronat, la Fundació podrà, d'acord amb l'article 6 dels estatuts:  
- Concedir ajudes econòmiques per a estudis i investigació.  
- Organitzar cursos, seminaris, conferències i altres actes.  
- Realitzar exposicions o exhibicions sobre temes que fomenten la cultura.  
- Preparar i editar llibres, revistes, fullets i fulls solts para la difusió de les idees que constitueixen el seu fi.  
- Altres activitats que el patronat considere convenients per a complir el fi fundacional.  
Tercer  
La dotació inicial està integrada per l'aportació realitzada pels fundadors, a parts iguals, d'1.000.000 de pessetes, de conformitat amb l'apartat quart de la carta fundacional, i que ha sigut ingressada a nom de la Fundació en Bancaixa, segons consta en l'escriptura pública de constitució.  
Per al compliment dels seus fins, la Fundació també disposarà d'altres béns i drets que, d'ara en avant, adquirisca la fundació, bé siga a títol onerós o gratuït, d'entitats públiques o privades i de particulars, en especial, subvencions, donacions, herències o llegats.  
L'acceptació d'herències s'entendrà sempre feta a benefici d'inventari.  
L'acceptació de llegats o donacions amb càrregues que puguen desnaturalitzar el fi fundacional, requerirà l'autorització prèvia del protectorat.  
No es podran repudiar herències o llegats ni deixar donacions sense l'autorització prèvia del protectorat, o si no n'hi ha, sense l'aprovació judicial amb audiència del ministeri públic.   
Quart  
El govern de la fundació correspon al patronat, amb aquesta finalitat, i d'acord amb l'apartat 5 de la carta fundacional, el primer patronat està compost per:   
President: Sr. Tomás Brandez Rullas.  
Vice-president: Sr. Isidoro Gorgonio Pons.  
Secretari: Sr. Juan Oliver Chirivella.  
Tresorer: Sr. Carlos-Constantino Martínez Escamilla.  
Vocals: Sr. Vicente Gimeno Martínez, Sra. Inmaculada Gorgonio Rollano i Sr. Vicente Broseta Fran.  
Els patrons entraran a exercir les seues funcions després d'haver acceptat expressament el càrrec en document públic o privat amb firma legitimada notàrialment o mitjançant compareixença realitzada a aquest efecte en el Registre de Fundacions. L'acceptació s'inscriurà en el registre.  
La duració del càrrec de patró serà de cinc anys, excepte quan siguen al mateix temps fundadors, cas en què el càrrec serà vitalici. Els patrons temporals podran tornar a ser designats en successives renovacions del patronat, i també quedar assimilats als fundadors per captació d'aquests.  
Quan hi haja vacants entre els membres del patronat, es proveiran per qui hagen nomenat els anteriors patrons.  
Els membres del patronat cessaran en els càrrecs per les causes establides en l'article 16, apartat 2 de la Llei de Fundacions.  
Els patrons exerciran el càrrec gratuïtament, sense que en cap cas puguen percebre retribució per la seua funció. Però tindran dret a ser reemborsats de les despeses degudament justificades que l'exercici de la funció els ocasione, entre aquestes, les de desplaçament i estada per a de reunions i realització d'activitats.  
El patronat elegirà el president, un nombre de vice-presidents no superior a dos, un tresorer i un secretari general.  
El càrrec de secretari general podrà recaure en una persona que no siga membre del patronat, cas en què tindrà veu però no vot, i, en aquest cas, se li podrà assignar la corresponent retribució.  
Cinqué  
La resta de l'articulat estatuari regula totes les qüestions previstes legalment.  
Fonaments jurídics  
Primer  
La Constitució espanyola recull en el títol I, capítol II, secció II, article 34, el dret de fundació per a fins d'interés general.  
Segon  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitat de lucre que, per voluntat dels creadors, tenen afectat de forma duradora el patrimoni a la realització de fins d'interés general.  
Tercer  
La carta funcional i els estatuts que conté l'escriptura pública d'1 de febrer de 1995 compleixen els requisits dels articles 8 i 9 de la Llei 30/1994, de 24 de novembre, i les altres previsions de l'esmentat text legal, per això és procedent el reconeixement i inscripció de la Fundació Portal de la Moreria.   
Quart  
L'expedient ha sigut tramitat a través de la Secció de Fundacions de la Conselleria de Cultura, que és la competent per a resoldre aquest expedient en virtut de les atribucions que té conferides pel Decret 113/93, de 26 de juliol, del Govern valencià (DOGV número 2.080, de 02.08.93), en relació amb la disposició transitòria 4 del Decret 60/95, de 18 d'abril, del Govern valencià, de Creació del Registre i protectorat de fundacions de la Comunitat Valenciana (DOGV número 2.501, 05.05.95).  
Vista la Constitució, la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, i en allò que no s'opose a la llei, el Reglament de les Fundacions Culturals Privades de 21 de juliol, i restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV número 2.101, 13.09.93), resolc:  
Primer  
Inscriure la Fundació Portal de la Moreria, amb domicili a València, carrer de Baix, número sis.  
Segon  
Aprovar els estatuts per què ha de regir-se la fundació, de conformitat amb l'escriptura pública d'1 de febrer de 1995.  
Tercer  
Aprovar el nomenament del primer patronat segons figura en l'escriptura aquesta resolució; els càrrecs han sigut acceptats en la forma legalment establida.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació.  
Per a la interposició del recurs, serà requisit imprescindible que amb caràcter previ, el recurrent ho comunique a aquest òrgan.  
Tot això de conformitat amb els articles 48, 109.c) i 110.3 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei de la Jurisdicció Contenciosa Administrativa (modificats per les disposicions addicionals 10 i 11 de la citada Llei 30/1992), sense perjudici que puga exercitar qualsevol altre recurs que estime oportú.  
València, 16 de maig de 1995.- El secretari general de la Conselleria de Cultura: Vicent Todolí Femenia.